רות קוליאן

רות קוליאן (נולדה ב-8 ביוני 1981) היא עורכת דין ופעילה חברתית ישראלית, ראש ומייסדת מפלגת "ובזכותן" - המפלגה החרדית הראשונה שמשלבת נשים ברשימתה לכנסת<ref></ref>. כלת פרס רפפורט לנשים פורצות דרך, 2017.

== ביוגרפיה ==
קוליאן נולדה למשפחה מסורתית. אביה היה אלכוהוליסט ואדם אלים<ref name=":1"></ref>, והיא עצמה עברה מפנימיה לפנימיה בשנות ילדותה<ref></ref>.

בתחילת העשור הראשון של המאה ה-21 חזרה בתשובה, ולאחר תהליך טיפול ממושך גם חידשה את הקשר עם אביה<ref name=":1" />. כיום היא משתייכת לזרם האורתודוקסי-חרדי.

רות קוליאן היא בוגרת לימודי משפטים בקמפוס החרדי של הקריה האקדמית אונו. במהלך לימודיה התמודדה על תפקיד ראש אגודת הסטודנטים. רב הקמפוס שאיתו התייעצה אישר לה להתמודד, אבל אסר עליה לפרסם את תמונתה.

== פעילות חברתית ופוליטית ==
במרץ 2013 יצאה קוליאן למסע מפתח תקווה לירושלים במחאה על מצב הדיור הציבורי בישראל<ref></ref>.

בסוף אותה שנה ביקשה קוליאן להתמודד במסגרת רשימת ש"ס למועצת עיריית פתח תקווה, אך המפלגה סירבה לשלב אותה ברשימה<ref></ref>, וקוליאן עתרה לבג"ץ יחד עם פעילות חברתיות נוספות מהמגזר החרדי כנגד הענקת מימון ציבורי למפלגות מדירות נשים.

לאחר שעתירתה נדחתה החליטה להתמודד ברשימה עצמאית למועצה, ולטענתה קיבלה לשם כך את אישורו של הרב שמעון בעדני<ref name=":2"></ref>. במסגרת ההתמודדות הבטיחה להאיץ את תוכנית תמ"א 38, לפתוח שירות קבלת קהל בווידאו צ'ט, לדאוג לפתיחת מועדונים לבני הקהילה האתיופית ולנשים חד הוריות וילדיהן, לצמצם את האפליה בקבלה למוסדות לימוד חרדיים ולהאריך את שעות פעילויות המקוואות לנשים<ref name=":2" />.

בשנת 2015 הקימה את מפלגת "ובזכותן" - מפלגה חרדית ראשונה בהיסטוריה הפוליטית הישראלית ששילבה מועמדות נשים. המפלגה התמודדה בבחירות לכנסת ה-20 והציבה ברשימתה גם את נעה ארז, תמר בלוי וגילה ישר, אך זכתה רק ב-1802 קולות ולא עברה את אחוז החסימה<ref></ref>.

ב-2016 הובילה קוליאן מאבק להעלאת מודעות לסרטן השד בקרב נשים חרדיות, באמצעות הפצת פשקווילים בערים חרדיות בישראל בהתאם לחוקי הצניעות במגזר החרדי, ללא ציון המילים "סרטן" או "שד"<ref></ref>.

בשנת 2017 זכתה בפרס רפפורט לעשייה נשית מעוררת שינוי בראשית הדרך על פעילותה החברתית ועל הקמת מפלגת "ובזכותן"<ref name=":0" />.

== סכסוכים משפטיים ==
=== זכויות יוצרים ===
לקראת הבחירות לכנסת ה-19 והבחירות לרשויות המקומיות בשנת 2013 השתמשה תנועת ש"ס בתעמולת הבחירות שלה בשיר "פאר הדור", שיר הלל לרב עובדיה יוסף שכתבה קוליאן והיה כבר פופולרי במגזר החרדי.

קוליאן תבעה את ש"ס בטענה שהתנועה לא קיבלה את אישורה להשתמש בשיר והפרה את זכויות היוצרים שלה, על אף שלטענת ש"ס חתמה קוליאן על הסכם עם אקו"ם שהתיר שימוש בשיר. קוליאן תבעה פיצויים בסך 2.25 מיליון ש"ח אך בית המשפט פסק לטובתה פיצויים בגובה 60 אלף ש"ח בלבד<ref></ref>.

=== פרסום בעיתונים החרדיים ===
קוליאן הגישה תביעה נגד בעלי העיתון יתד נאמן והשבועון יום ליום בטענה שסירבו לפרסם מודעות של מפלגתה רק משום היותה אישה העומדת בראש תנועה פוליטית חרדית. בית משפט השלום דחה את התביעה על הסף והתביעה נמחקה. קוליאן הגישה מחדש את התביעה לבית המשפט המחוזי שביטל את מחיקת התביעה והחזיר את הדיון לבית משפט השלום.

גם בדיון המחודש נדחתה תביעתה, אך קוליאן ערערה ובית המשפט המחוזי קיבל את טענתה וקבע כי יש לחייב את העיתונים לפרסם את מודעות המפלגה.

בערעור לבית המשפט העליון קיבל השופט ניל הנדל את טענות מערכת העיתונים<ref></ref>

== חיים אישיים ==
קוליאן היא אם לארבעה ילדים.

ב-2016 עמד סיפור חייה של קוליאן במרכז הסרט התיעודי "יהודייה" של רוני אבולעפיה ואירית דקל<ref></ref>.

==קישורים חיצוניים==

* 
* [http://hot.ynet.co.il/home/0,7340,L-12797-132853,00.html "יהודיה" - סרט דוקומנטרי אודות רות קוליאן]

== הערות שוליים ==

קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:זוכות פרס רפפורט
קטגוריה:זוכי פרס רפפורט
קטגוריה:חרדיות ישראליות
קטגוריה:בוגרות הקריה האקדמית אונו: משפטים
קטגוריה:בוגרי הקריה האקדמית אונו: משפטים
קטגוריה:חרדים ישראלים
קטגוריה:פתח תקווה: אישים
קטגוריה:עורכות דין ישראליות
קטגוריה:עורכי דין ישראלים
קטגוריה:ישראליות שנולדו ב-1981
קטגוריה:ישראלים שנולדו ב-1981